Publication: Magyar Közlöny
Issue: MK-2002-141 (Year: 2002, Number: 141)
Era: 1990-2004
Section: 1996. évi LXXXI. törvény, valamint egyes kapcsolódó
Paragraph Index: 294

(9) A Tao. 7. §-a (1) bekezdésének zs) pontja helyébe a következõ rendelkezés lép: [Az adózás elõtti eredményt csökkenti:] „zs) az adóév utolsó napján a kis- és középvállalkozásokról, fejlõdésük támogatásáról szóló törvény elõírása szerinti mikro- és kisvállalkozásnál (kivéve a bemutatóra szóló részvényt kibocsátó részvénytársaságot) a korábban még használatba nem vett ingatlan (ide nem értve az üzemkörön kívüli ingatlant és a 2001. december 31-ét követõen beszerzett ültetvénynek az állományba vétel idõpontjára megállapított beszerzési, bekerülési értékét), tenyészállat, valamint a korábban még használatba nem vett, a mûszaki berendezések, gépek, jármûvek közé sorolandó tárgyi eszköz üzembe helyezése érdekében elszámolt adóévi beruházások értéke, továbbá az ingatlan (ide nem értve az üzemkörön kívüli ingatlant) bekerülési értékét növelõ adóévi felújítás, bõvítés, rendeltetésváltozás, átalakítás értéke és az immateriális javak között az adóévben állományba vett, korábban még használatba nem vett szellemi termék bekerülési értéke, figyelemmel a (11)—(13) bekezdésben foglaltakra.”

Source: https://magyarkozlony.hu/hivatalos-lapok/f2aeb4ea60bf358f67cb51b3cefaa37f0d988427/dokumentumok/e1743b9f247b925334b6c7a6befb512fadaf3bb4/letoltes